pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ  รวมพลังจิตอาสา จัดใหญ่ Big Cleaning Day เฉลิมพระเกียรติพระสมเด็จพระนางเจ้าสิริกิติ์ พระบรมราชินีนาถ
วันศุกร์ที่ 25 สิงหาคม 2560
กระทรวงเกษตรฯ  รวมพลังจิตอาสา จัดใหญ่ Big Cleaning Day เฉลิมพระเกียรติพระสมเด็จพระนางเจ้าสิริกิติ์ พระบรมราชินีนาถ
กระทรวงเกษตรฯ  รวมพลังจิตอาสา จัดใหญ่ Big Cleaning Day เฉลิมพระเกียรติพระสมเด็จพระนางเจ้าสิริกิติ์ พระบรมราชินีนาถ
นายสุรพงษ์เจียสกุลรองปลัดกระทรวงเกษตรและสหกรณ์กล่าวในโอกาสเป็นประธานพิธีเปิดกิจกรรมโครงการ Big Cleaning Day ว่าตามมติที่ประชุมคณะกรรมการสวัสดิการสํานักงานปลัดกระทรวงเกษตรและสหกรณ์(สป.กษ.) เห็นชอบให้ดําเนินการแต่งตั้งคณะทํางานBig Cleaning Day สป.กษ.เพื่อให้กระทรวงเกษตรและสหกรณ์เป็นองค์กรน่าอยู่ น่ามอง และเกิดประโยชน์แก่ผู้มาติดต่อราชการในกระทรวงฯ โดยให้หน่วยงานในสังกัดสป.กษ.มีส่วนร่วมในการดําเนินกิจกรรม และเพื่อเป็นไปตามแผนเสริมสร้างความผาสุกและความผูกพันของบุคลากรที่มีต่อองค์กรของสป.กษ.ประจําปี2559 - 2561 ด้านกายภาพ กลยุทธ์ที่ 1 การพัฒนาสภาพแวดล้อมในการปฏิบัติงานที่ดี ดังนั้น จึงได้จัด “โครงการ จิตอาสา Big Cleaning Day เพื่อเฉลิมพระเกียรติพระสมเด็จพระนางเจ้าสิริกิติ์ พระบรมราชินีนาถ เนื่องในโอกาสทรงพระเจริญพระชนมพรรษา85 พรรษาของสํานักงานปลัดกระทรวงเกษตรและสหกรณ์” ขึ้น ในวันที่ 25 สิงหาคม 2560 ณ กระทรวงเกษตรและสหกรณ์ อีกทั้งเพื่อเพิ่มประสิทธิภาพในการบริหารจัดการและให้หน่วยงานภายในสํานักงานมีระบบบริหารและการจัดการที่ดีสามารถพัฒนาประสิทธิภาพในการทํางานเพิ่มผลผลิต
นอกจากนี้ ยังประกอบด้วยกิจกรรม 5 ส ได้แก่ สะสาง สะดวก สะอาด สุขลักษณะ และสร้างนิสัย ซึ่งเป็นกิจกรรมที่ช่วยพัฒนาบุคลากรให้มีคุณภาพ เป็นการจัดระเบียบและสภาพแวดล้อมที่ดีให้กับองค์กร มีการปรับปรุงสภาพแวดล้อมในการทํางานเพื่อให้เกิดสภาพการทํางานที่ดี เป็นระเบียบ สะอาด และเพิ่มประสิทธิภาพและความปลอดภัยในการปฏิบัติงาน ทําให้สถานที่ทํางานและสภาพแวดล้อมการทํางาน สะอาด ปราศจากสิ่งสกปรก บุคลากรมีสุขภาพกายและจิตดี มีระเบียบวินัยในการทํางานมากขึ้นลดการเก็บเอกสารที่ซ้ําซ้อนลง เป็นการขจัดความสิ้นเปลืองของทรัพยากร วัสดุ และงบประมาณของหน่วยงาน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-1 พฤษภาคม 2560
วันจันทร์ที่ 1 พฤษภาคม 2560
1 พฤษภาคม 2560
คําปราศรัย ของ พลเอก ประยุทธ์ จันทร์โอชา นายกรัฐมนตรี “เนื่องในวันแรงงานแห่งชาติ ประจําปี 2560” ออกอากาศทางสถานีวิทยุโทรทัศน์แห่งประเทศไทย วันจันทร์ที่ 1 พฤษภาคม 2560 เวลา 08.00 น.
เนื่องในโอกาสวันแรงงานแห่งชาติได้เวียนมาบรรจบครบรอบอีกวาระหนึ่งในวันที่ 1 พฤษภาคม 2560 นี้ ผมขอส่งความระลึกถึงและความปรารถนาดีมายังพี่น้องผู้ใช้แรงงานทั่วประเทศทุกท่าน แรงงานถือเป็นทรัพยากรบุคคลที่สําคัญในการขับเคลื่อนการพัฒนาประเทศ ทั้งในภาคการเกษตร ภาคอุตสาหกรรม ภาคการผลิตและบริการ ให้มีความเจริญก้าวหน้าอย่างต่อเนื่อง และมีส่วนสําคัญในการเสริมสร้างความเข้มแข็ง และการสร้างมูลค่าเพิ่มทางเศรษฐกิจของประเทศ รัฐบาลมีนโยบายในการสร้างงาน สร้างอาชีพที่มั่นคงให้แก่คนไทย โดยมุ่งหวังให้คนไทยทุกคนมีงานทํา มีรายได้ และมีหลักประกันทางอาชีพ พร้อมทั้งมีความมุ่งมั่นที่จะดูแลพี่น้องแรงงานไทยในทุกสาขาอาชีพ ทั้งแรงงานภายในประเทศและในต่างประเทศ เพื่อยกระดับคุณภาพชีวิตที่ดี ให้แก่พี่น้องผู้ใช้แรงงานทั้งในระบบและนอกระบบ ให้ได้รับความคุ้มครอง สามารถเข้าถึงสวัสดิการของรัฐอย่างเท่าเทียม และมีรายได้ที่มั่นคง ตลอดจนได้รับการพัฒนาทักษะฝีมือ เพื่อเตรียมความพร้อมให้แก่แรงงานไทย ในการก้าวสู่ยุคประเทศไทย 4.0 ซึ่งจะทําให้เราสามารถเพิ่มรายได้ให้กับทุกคนได้ในระยะต่อไป
รัฐบาลขอขอบคุณและขอเป็นกําลังใจให้พี่น้องผู้ใช้แรงงานทุกท่าน ที่ได้ทุ่มเทแรงกายแรงใจ ร่วมกันขับเคลื่อนเศรษฐกิจของประเทศให้เดินหน้าไปอย่างมั่นคง มั่งคั่ง และยั่งยืนตลอดมา ในโอกาสวันแรงงานแห่งชาติ วันที่ 1 พฤษภาคม 2560 นี้ ผมขออัญเชิญคุณพระศรีรัตนตรัย และอํานาจสิ่งศักดิ์สิทธิ์ทั้งหลายในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้โปรดอภิบาลประทานพร ให้พี่น้องผู้ใช้แรงงานทุกท่าน พร้อมทั้งครอบครัว จงประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมเป็นพลังสําคัญในการพัฒนาเศรษฐกิจและสังคมของไทยให้เจริญก้าวหน้าต่อไป สวัสดีครับ
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.ยุติธรรม สานต่อความร่วมมือระหว่างหน่วยปฏิบัติการเฉพาะกิจร่วมไทย-ออสเตรเลีย  (TASKFORCE STORM) ด้านปราบปรามยาเสพติดและอาชญากรรมข้ามชาติ
วันจันทร์ที่ 20 พฤศจิกายน 2560
ก.ยุติธรรม สานต่อความร่วมมือระหว่างหน่วยปฏิบัติการเฉพาะกิจร่วมไทย-ออสเตรเลีย  (TASKFORCE STORM) ด้านปราบปรามยาเสพติดและอาชญากรรมข้ามชาติ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับนายไมเคิล คีแนน รัฐมนตรียุติธรรม และรัฐมนตรีผู้ช่วยนายกรัฐมนตรีด้านการต่อต้านการก่อการร้าย เครือรัฐออสเตรเลีย พร้อมคณะ
ในวันจันทร์ที่ ๒๐พฤศจิกายน ๒๕๖๐ เวลา ๑๑.๑๕ น.
ณ ห้องรับรองกระทรวงยุติธรรม ชั้น ๒อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับนายไมเคิล คีแนน รัฐมนตรียุติธรรม
และรัฐมนตรีผู้ช่วยนายกรัฐมนตรีด้านการต่อต้านการก่อการร้าย เครือรัฐออสเตรเลีย พร้อมคณะ
ในโอกาสเข้าเยี่ยมคารวะ และหารือข้อราชการร่วมกัน
ต่อจากนั้น รัฐมนตรีว่าการกระทรวงยุติธรรม พร้อมทั้งรัฐมนตรียุติธรรมและรัฐมนตรีผู้ช่วยนายกรัฐมนตรี
ด้านการต่อต้านการก่อการร้าย เครือรัฐออสเตรเลีย
ร่วมเป็นสักขีพยานในพิธีลงนามขยายระยะเวลา
ของความร่วมมือหน่วยปฏิบัติการเฉพาะกิจร่วมไทย-ออสเตรเลีย (Ceremony of Extension of Taskforce Storm)
ระหว่าง ๕หน่วยงาน ประกอบด้วย กรมสอบสวนคดีพิเศษ สํานักงาน ป.ป.ส.
สํานักงานตํารวจแห่งชาติ สํานักงาน ปปง. และ Australian Federal Police: AFP
เพื่อสร้างความร่วมมือระหว่างประเทศในด้านการปราบปรามยาเสพติดและอาชญากรรมข้ามชาติ
โอกาสนี้ รัฐมนตรีว่าการกระทรวงยุติธรรม กล่าวว่า นโยบายด้านการปราบปรามยาเสพติด
และอาชญากรรมข้ามชาติเป็นหนึ่งในนโยบายที่สําคัญที่กระทรวงยุติธรรมให้ความสําคัญสูงสุด
สําหรับข้อตกลงการขยายระยะเวลาในครั้งนี้ จะทําให้งานของหน่วยปฏิบัติการร่วม Taskforce Storm
ดําเนินต่อไปอย่างมีประสิทธิภาพมากยิ่งขึ้น
นอกจากนี้ การขยายระยะเวลาข้อตกลงร่วมดังกล่าว                               ยังแสดงให้เห็นถึงความมุ่งมั่นของทั้งสองประเทศในการจัดการกับภัยคุกคามข้ามชาติอย่างจริงจัง
รัฐบาลไทย-ข่าวทำเนียบรัฐบาล-กรมทางหลวงแจ้งเบี่ยงการจราจรบนถนนมิตรภาพ เพื่อก่อสร้างสะพานโครงการทางหลวงพิเศษระหว่างเมือง หมายเลข 6 สายบางปะอิน - สระบุรี - นครราชสีมา ตั้งแต่วันที่ 1 มีนาคม เป็นต้นไป
วันอังคารที่ 6 มีนาคม 2561
กรมทางหลวงแจ้งเบี่ยงการจราจรบนถนนมิตรภาพ เพื่อก่อสร้างสะพานโครงการทางหลวงพิเศษระหว่างเมือง หมายเลข 6 สายบางปะอิน - สระบุรี - นครราชสีมา ตั้งแต่วันที่ 1 มีนาคม เป็นต้นไป
กรมทางหลวง (ทล.) กระทรวงคมนาคม ดําเนินการก่อสร้างสะพานของโครงการทางหลวงพิเศษระหว่างเมือง หมายเลข 6 (มอเตอร์เวย์) สายบางปะอิน - สระบุรี - นครราชสีมา
จึงมีความจําเป็นต้องเบี่ยงการจราจรบนทางหลวงหมายเลข 2 (ถนนมิตรภาพ) ช่วง กม. 73+400 - กม. 73+900 (ฝั่งขาออก) ระยะทาง 500 เมตร ตั้งแต่วันที่ 1 มีนาคม 2561 จนกว่างานจะแล้วเสร็จ โดยสามารถใช้เส้นทางได้ 3 ช่องจราจรตามปกติ
ทล. ขออภัยในความไม่สะดวก และขอความร่วมมือผู้ใช้เส้นทางโปรดสังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด รวมทั้งขอความร่วมมือให้ใช้ความเร็วไม่เกิน 40 กิโลเมตร/ชั่วโมง โดยเฉพาะบริเวณงานก่อสร้าง เพื่อความสะดวกและปลอดภัย สามารถสอบถามรายละเอียดเพิ่มเติมหรือแจ้งเหตุต่าง ๆ ได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-สถานเอกอัครราชทูตต่างประเทศประจำประเทศไทย อวยพรสงกรานต์ปีใหม่ไทยแก่ประชาชนชาวไทย ๒๕๖๓
วันพุธที่ 15 เมษายน 2563
สถานเอกอัครราชทูตต่างประเทศประจําประเทศไทย อวยพรสงกรานต์ปีใหม่ไทยแก่ประชาชนชาวไทย ๒๕๖๓
สถานเอกอัครราชทูตต่างประเทศประจําประเทศไทย อวยพรสงกรานต์ปีใหม่ไทยแก่ประชาชนชาวไทย ๒๕๖๓
เนื่องในโอกาสวาระดิถีขึ้นปีใหม่ พ.ศ ๒๕๖๓ กระทรวงวัฒนธรรมได้จัดกิจกรรมเชิญชวนสถานเอกอัครราชทูตต่างประเทศประจําประเทศไทย จัดทําคลิปวิดีโออวยพรปีใหม่แก่ประชาชนชาวไทย ซึ่งมีสถานเอกอัครราชทูตฯ จาก ๑๑ ประเทศ นําโดยเอกอัครราชทูต และเจ้าหน้าที่สถานเอกอัครราชทูตฯ ส่งคลิปวิดีโอเข้าร่วมกิจกรรม เพื่อร่วมถ่ายทอดคําอวยพร ความปรารถนาดี และมิตรไมตรีมอบให้แก่ประชาชนชาวไทยให้มีความสุขตลอดปีใหม่ พ.ศ ๒๕๖๓
รัฐบาลไทย-ข่าวทำเนียบรัฐบาล-“บิ๊กอู๋”มอบเงินสมทบบำเหน็จชราภาพแก่ทายาท แรงงานไทยเสียชีวิตที่เกาหลีใต้
วันศุกร์ที่ 2 พฤศจิกายน 2561
“บิ๊กอู๋”มอบเงินสมทบบําเหน็จชราภาพแก่ทายาท แรงงานไทยเสียชีวิตที่เกาหลีใต้
รมว.แรงงาน มอบเงินสมทบกรณีบําเหน็จชราภาพ ตาม พ.ร.บ.กองทุนประกันสังคม แก่ทายาทแรงงานไทยที่เสียชีวิตในประเทศเกาหลีใต้ ซึ่งเป็นผู้ประกันตนมาตรา 33 เป็นเงิน 106,156.28 บาท
เมื่อวันที่ 2 พฤศจิกายน 2561 ที่กระทรวงแรงงาน พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มอบเงินสมทบกรณีบําเหน็จชราภาพตาม พ.ร.บ.กองทุนประกันสังคม รวมเป็นเงินทั้งสิ้น 106,156.28 บาท แก่ทายาท ที่เป็นบิดา มารดา และบุตร 2 คน ของนางสาวศรีนวล ประวัน แรงงานไทยซึ่งมีภูมิลําเนาเป็นชาวอําเภอบัวใหญ่ จังหวัดนครราชสีมา และเสียชีวิตที่ประเทศเกาหลีใต้เนื่องจากเข้าไปทํางานเป็นแม่บ้านที่เมืองแทกู ตั้งแต่วันที่ 14 พ.ย.60 และเสียชีวิตเนื่องจากล้มในห้องน้ํา โดยนางสาวศรีนวลฯ มีประวัติความเป็นผู้ประกันตนมาตรา 33 เมื่อวันที่ 22 มี.ค.44 และสิ้นสุดความเป็นผู้ประกันตนเมื่อวันที่ 10 พ.ย.60 มีเงินสมทบกรณีบําเหน็จชราภาพ จํานวน 186 งวด เป็นเงิน 106,156.28 บาท
พล.ต.อ.อดุลย์ฯ กล่าวต่อว่า จากการสอบถามข้อมูลของเจ้าหน้าที่ทราบว่า เมื่อวันที่ 31 ต.ค.61 นายสมชาย ประวัน น้องชายของ น.ส.ศรีนวลฯ ผู้ตาย ได้ร้องขอความช่วยเหลือที่สํานักงานใหญ่หนังสือพิมพ์เดลินิวส์ กรณี น.ส.ศรีนวลฯ ซึ่งเป็นพี่สาวเข้าไปทํางานเป็นแม่บ้านที่เมืองแทกูในประเทศเกาหลีใต้ ตั้งแต่วันที่ 14 พ.ย.60 และเสียชีวิตเนื่องจากล้มในห้องน้ํา โดยนายสมชายฯ ร้องขอความช่วยเหลือค่าใช้จ่ายให้กับทางโรงพยาบาลที่เกาหลีใต้ เพื่อนําศพกลับมาประกอบพิธีทางศาสนา
ทั้งนี้ นางสาวพินยุดา แจ่มจันทร์ศรี อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซล สาธารณรัฐเกาหลี ได้สอบถามจากฝ่ายกงสุล สถานเอกอัครราชทูต ณ กรุงโซล ทราบข้อเท็จจริงว่า ฝ่ายกงสุลได้รับเรื่องไว้เมื่อวันที่ 31 ต.ค.61 และเซ็นมอบอํานาจให้บริษัทเป็นผู้จัดการศพเรียบร้อยแล้ว โดยได้ติดต่อญาติอย่างต่อเนื่อง และกําลังจะดําเนินการเรื่องเผาศพ แต่ไม่มีผู้ใดรับผิดชอบค่าใช้จ่ายจัดการศพ ส่วนกรณีญาติอ้างว่า ได้สื่อสารกับสถานทูตไม่รู้เรื่องนั้น ฝ่ายกงสุลแจ้งว่าไม่ใช่สถานทูตไทยในเกาหลี ทั้งนี้ หากญาติไม่มีค่าใช้จ่ายเพื่อจัดการศพ สามารถติดต่อกรมการกงสุลเพื่อกู้ยืมเงินก่อนและชดคืนได้ในภายหลัง อย่างไรก็ตาม ฝ่ายแรงงานฯ จะสอบถามรายละเอียดเกี่ยวกับผู้เสียชีวิตจากฝ่ายกงสุลต่อไป
-------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
2 พฤศจิกายน 2561
รัฐบาลไทย-ข่าวทำเนียบรัฐบาล-สธ.แนะประชาชนจัดงานบุญ งานบวชตามแนว New Normal [กระทรวงสาธารณสุข]
วันอังคารที่ 23 มิถุนายน 2563
สธ.แนะประชาชนจัดงานบุญ งานบวชตามแนว New Normal [กระทรวงสาธารณสุข]
สธ.แนะประชาชนจัดงานบุญ งานบวชตามแนว New Normal
กระทรวงสาธารณสุข แนะแนวทางกิจกรรมงานบุญแบบ New Normal ยึดมาตรการความปลอดภัย ในช่วงเข้าพรรษาไม่นําเชื้อเข้าวัด มติมหาเถรสมาคมให้จัดงานบุญ งานบวช แต่ต้องเว้นระยะห่าง ใส่หน้ากาก ล้างมือ สร้างความปลอดภัยทั้งพระสงฆ์และญาติโยมจากโควิด 19
วันนี้ (22 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์วีรวุฒิ อิ่มสําราญ รองอธิบดีกรมการแพทย์ กล่าวถึงการดูแลสุขภาพพระสงฆ์ก่อนเข้าพรรษาในช่วงสถานการณ์โควิด 19 ว่า ในช่วงก่อนเข้าพรรษาขอให้ภิกษุ สามเณร เข้ารับการตรวจสุขภาพ และกักกันตัวเอง 14 วัน เพื่อให้มั่นใจว่าจะไม่นําเชื้อไปแพร่ให้แก่พระรูปอื่น และญาติโยมที่มาทําบุญที่วัด ควรทําความสะอาดพื้นที่ภายในบริเวณวัด และสิ่งแวดล้อมที่ปลอดภัยต่อสุขภาพ มีจุดคัดกรองก่อนเข้าสถานที่สําคัญ เช่น พระอุโบสถ และมีอากาศถ่ายเทสะดวก และสวมหน้ากากอนามัยตลอดเวลาเมื่อไปสถานที่สาธารณะ สังเกตอาการผิดปกติ ไข้ ไอ จาม น้ํามูก ให้ไปโรงพยาบาลเพื่อรับการตรวจ ไข้หวัด ไข้หวัดใหญ่ หรือโควิด 19
ในช่วงเข้าพรรษาถือเป็นช่วงเวลาสําคัญของพุทธศาสนาที่พระภิกษุสงฆ์จะต้องจําวัด รวมทั้งมีกิจกรรมทางศาสนา ต้องดูแลสุขภาพให้แข็งแรง มีกิจกรรมออกกําลังกายที่เหมาะสมอย่างน้อยวันละ 30 นาที ฉันอาหารที่มีประโยชน์ ครบ 5 หมู่ ทั้งโปรตีน ผักผลไม้ และต้องปฏิบัติตามมาตรการการควบคุมการระบาดของโควิด 19
สวมหน้ากากผ้าหรือหน้ากากอนามัยทุกครั้งเมื่อปฏิบัติศาสนกิจ ใช้เจลแอลกอฮอล์ก่อนเข้าพิธี เว้นระยะห่างในวัตรปฏิบัติที่ไม่ใกล้ชิดหรืออยู่ในที่แออัดเกินไป สําหรับประชาชนที่ไปทําบุญ ยึดตามมาตรการ การป้องกันอย่างเคร่งครัด การ์ดอย่าตก ให้คํานึงว่าวัดต้องปลอดเชื้อ เพื่อให้พระภิกษุสงฆ์ได้จําวัดอย่างปลอดภัยในช่วงเทศกาลเข้าพรรษา กระทรวงสาธารณสุขพร้อมจัดหน่วยบริการด้านสุขภาพพระสงฆ์ ถวายความรู้ วิธีพยาบาลแด่พระคิลานุปัฏฐาก
นายสาโรจน์ กาลศิริศิลป์ ผู้อํานวยการสํานักเลขาธิการมหาเถรสมาคม สํานักพระพุทธศาสนาแห่งชาติ กล่าวว่า สํานักพุทธศาสนาดูแลวัดในประเทศไทย ประมาณ 42,000 แห่ง มีจํานวนพระภิกษุ สามเณรกว่า 3 แสนรูป ที่ผ่านมาในช่วงวิกฤติการระบาดของโควิด 19 มหาเถรสมาคมมีมติให้วัดงดจัดกิจกรรมทุกประเภท แต่ปัจจุบันเมื่อรัฐบาลมีมาตรการผ่อนปรน มหาเถรสมาคมจึงมีคําสั่งผ่อนปรนให้ทุกวัดจัดกิจกรรมได้เหมือนเดิม อาทิ งานบุญ งานบวช ภายใต้มาตรการความปลอดภัยตามที่กระทรวงสาธารณสุขกําหนด เน้น 6 มาตรการสําคัญ ประกอบด้วย 1.คัดกรองวัดไข้ผู้ที่เข้ามาในวัด 2.การสวมหน้ากากผ้าหรือหน้ากากอนามัย 3.ล้างมือด้วยน้ําสบู่หรือเจลแอลกอฮอล์ 4.เว้นระยะห่างระหว่างบุคคลในการเข้าไปในพระอุโบสถ ไม่รวมตัวหนาแน่นในขณะทํากิจกรรม 5.รักษาความสะอาดภายในวัด จัดระบบการระบายอากาศให้ดี และ 6.ลงทะเบียนเข้า-ออก วัดทุกครั้ง
“วันพระใหญ่ในช่วงวันอาสาฬหบูชาและวันเข้าพรรษา ทางวัดสามารถจัดกิจกรรมทําบุญได้ตามปกติ แต่ต้องปฏิบัติตามระเบียบอย่างเคร่งครัด สามารถจัดพิธีเวียนเทียนในวันอาสาฬหบูชาได้ โดยแต่ละวัดอาจกําหนดเป็นรอบ หรือจัดตามความเหมาะสมและมีมาตรการอย่างเข้มงวด สําหรับกิจกรรมของพระภิกษุสงฆ์ การทําวัตรเช้า-เย็น บําเพ็ญภาวนา วัดวาต้องสะอาด เป็นหัวใจสําคัญที่พระสงฆ์จะต้องยึดปฏิบัติ โดยทางสํานักงานพระพุทธศาสนาจังหวัดจะติดตามให้เป็นตามเกณฑ์ที่มหาเถรสมาคมและกระทรวงสาธารณสุขกําหนดต่อไป” นายสาโรจน์ กล่าว
***************************************
22 มิถุนายน 2563
รัฐบาลไทย-ข่าวทำเนียบรัฐบาล-บริษัท การบินไทย จำกัด (มหาชน) เชิญชวนส่งภาพถ่ายเข้าประกวดในกิจกรรม Mileage Millionaire competition
วันพุธที่ 24 พฤษภาคม 2560
บริษัท การบินไทย จํากัด (มหาชน) เชิญชวนส่งภาพถ่ายเข้าประกวดในกิจกรรม Mileage Millionaire competition
บริษัท การบินไทย จํากัด (มหาชน) (บกท.) กระทรวงคมนาคม เชิญชวนสมาชิกสะสมไมล์ รอยัล ออร์คิด พลัส ส่งภาพถ่ายเข้าประกวดในกิจกรรม Mileage Millionaire competition หรือ 20 ปี สตาร์อัลไลแอนซ์ 21 ล้านไมล์ คืนกําไรผู้โดยสาร
เนื่องในโอกาสพิเศษครบรอบ 20 ปี ของการก่อตั้งกลุ่มพันธมิตรสตาร์อัลไลแอนซ์ เพื่อรับรางวัลไมล์สะสม 1 ล้านไมล์ ตั้งแต่วันนี้ - 31 กรกฎาคม 2560
กิจกรรม Mileage Millionaire competition เปิดโอกาสให้สมาชิกสะสมไมล์ รอยัล ออร์คิด พลัส ทั้ง 21 โปรแกรมของกลุ่มสายการบินสตาร์อัลไลแอนซ์ ส่งภาพถ่ายพร้อมคําบรรยายเข้าประกวดในหัวข้อ “Connecting People and Cultures” เพื่อแบ่งปันความประทับใจจากประสบการณ์การเดินทางไปยังจุดหมายปลายทางทั่วทุกมุมโลกกับกลุ่มพันธมิตรสตาร์อัลไลแอนซ์ โดยโปรแกรมสะสมไมล์ทั้ง 21 โปรแกรม จะมอบรางวัลโปรแกรมละ 1 ล้านไมล์ ให้แก่ผู้ชนะเลิศที่เป็นสมาชิกของโปรแกรมนั้นๆ สําหรับใช้แลกบัตรโดยสารเพื่อเดินทางกับสายการบินในกลุ่มพันธมิตรสตาร์อัลไลแอนซ์ ไปยังทั่วทุกมุมโลก หรือใช้แลกของรางวัลอื่น ๆ
ผู้สนใจส่งผลงานเข้าร่วมกิจกรรมสามารถดูรายละเอียดเพิ่มเติมและอัพโหลดผลงานผ่านทางเว็บไซต์ www.staralliance.com/mileagemillionaire ตั้งแต่วันนี้ - 31 กรกฎาคม 2560 ประกาศรายชื่อผู้ชนะเลิศในวันที่ 28 กันยายน 2560 สําหรับเงื่อนไขการเข้าร่วมกิจกรรมฯ ได้แก่ สมาชิก 1 ท่าน มีสิทธิ์เข้าร่วมกิจกรรมต่อ 1 โปรแกรมสะสมไมล์เท่านั้น หากเป็นสมาชิกหลายโปรแกรมสะสมไมล์ ต้องเลือกโปรแกรมใดโปรแกรมหนึ่ง แนบรูปโปรไฟล์ของสมาชิก คําบรรยายภาพจะต้องไม่เกิน 300 ตัวอักษร และต้องเป็นภาษาอังกฤษ ฝรั่งเศส เยอรมัน โปรตุเกส สเปน เกาหลี ญี่ปุ่น หรือ จีนกลาง
รัฐบาลไทย-ข่าวทำเนียบรัฐบาล-ก.อุตฯ ดึงบิ๊กเอกชน จับคู่พัฒนาเศรษฐกิจฐานชุมชน
วันศุกร์ที่ 20 เมษายน 2561
ก.อุตฯ ดึงบิ๊กเอกชน จับคู่พัฒนาเศรษฐกิจฐานชุมชน
ผู้ตรวจราชการกระทรวงอุตสาหกรรม หารือร่วมกับผู้แทนผู้ประกอบการพี่ใหญ่ (big brother) ของจังหวัดสระบุรี ได้แก่ บมจ.อิตาเลียนไทย บมจ.ซีพีเอฟ (ประเทศไทย)
เมื่อวันที่ 19 เมษายน 2561/จ.สระบุรี นางเบญจมาพร เอกฉัตร์ ผู้ตรวจราชการกระทรวงอุตสาหกรรม และ นายสมศักดิ์ หวลกสิน อุตสาหกรรมจังหวัดสระบุรี หารือร่วมกับผู้แทนผู้ประกอบการพี่ใหญ่ (big brother) ของจังหวัดสระบุรี ได้แก่ บมจ.อิตาเลียนไทย บมจ.ซีพีเอฟ (ประเทศไทย) และคณะที่ปรึกษาโครงการหมู่บ้านอุตสาหกรรมสร้างสรรค์ (civ 4.0) รวมทั้ง นายมานะ พุทธิโชติ นายช่างเทคนิคชํานาญงาน ศูนย์ส่งเสริมอุตสาหกรรมภาคที่ 8 เพื่อชี้แจงโครงการเศรษฐกิจฐานราก (local economy) ของ กระทรวงอุตสาหกรรม แก่โรงงานขนาดใหญ่ ซึ่งจะเข้าไปช่วยส่งเสริม ทั้งแหล่งท่องเที่ยว และกลุ่มเกษตรแปรรูปในพื้นที่ โดยดําเนินงานด้วยความสมัครใจและสอดคล้องกับนโยบาย csr ของภาคเอกชน รวมทั้งความต้องการของชุมชน ณ ห้องประชุมสํานักงานอุตสาหกรรมจังหวัดสระบุรี
นอกจากนี้ คณะผู้ตรวจฯ ได้สํารวจเส้นทางเดินทาง วัดเขาแก้ว วัดต้นตาล ท่าน้ําศักดิ์สิทธ์ ตลาดต้าน้ําโบราณบ้านต้นตาล พิพิธภัณฑ์เรือ ศูนย์วัฒนธรรมไทยวน และศูนย์โอทอปพุแค สระบุรี ซึ่งเป็นการเตรียมความพร้อมในการต้อนรับ รัฐมนตรีช่วยว่าการกระทรวงอุตสาหกรรม (นายสมชาย หาญหิรัญ) พร้อมคณะ ที่มีกําหนดจะลงพื้นที่ จ.สระบุรี ช่วงปลายเดือนนี้
รัฐบาลไทย-ข่าวทำเนียบรัฐบาล-กยศ. สร้างความเข้าใจองค์กรนายจ้างสุราษฎร์ธานี เตรียมหักเงินเดือนผู้กู้ยืมตาม พ.ร.บ. ใหม่
วันพฤหัสบดีที่ 30 สิงหาคม 2561
กยศ. สร้างความเข้าใจองค์กรนายจ้างสุราษฎร์ธานี เตรียมหักเงินเดือนผู้กู้ยืมตาม พ.ร.บ. ใหม่
กยศ.จัดสัมมนาเรื่อง “นายจ้างมีหน้าที่นําส่งเงินตาม พ.ร.บ. กยศ. พ.ศ. 2560 ต้องทําอย่างไร” โดยเชิญหน่วยงานองค์กรนายจ้างในจังหวัดสุราษฎร์ธานี เข้าร่วมรับฟังกว่า100 แห่ง เมื่อวันพฤหัสบดีที่ 30 สิงหาคม 2561 ณ โรงแรมบรรจงบุรี จังหวัดสุราษฎร์ธานี
กองทุนเงินให้กู้ยืมเพื่อการศึกษา (กยศ.) จัดสัมมนาเรื่อง “นายจ้างมีหน้าที่นําส่งเงินตาม พ.ร.บ. กยศ. พ.ศ. 2560 ต้องทําอย่างไร” โดยเชิญหน่วยงานองค์กรนายจ้างในจังหวัดสุราษฎร์ธานี เข้าร่วมรับฟังกว่า100 แห่ง เมื่อวันพฤหัสบดีที่ 30 สิงหาคม 2561 ณ โรงแรมบรรจงบุรี จังหวัดสุราษฎร์ธานี โดยมีนายชัยณรงค์ กัจฉปานันท์ ผู้จัดการกองทุนฯ เป็นประธาน และได้รับเกียรติจากนายธีระชัย ศรีโพธิ์ชัย ประธานหอการค้าจังหวัดสุราษฎร์ธานี นายสุทธินันท์ นาคน้อย รองประธานสภาอุตสาหกรรมจังหวัดสุราษฎร์ธานี ร่วมเสวนา
นายชัยณรงค์ กัจฉปานันท์ ผู้จัดการกองทุนฯ เปิดเผยว่า “เนื่องมาจากการที่พระราชบัญญัติกองทุนเงินให้กู้ยืมเพื่อการศึกษา พ.ศ. 2560 มีผลบังคับใช้เมื่อวันที่ 26 กรกฎาคม 2560 ซึ่งในสาระสําคัญของกฎหมายดังกล่าวได้กําหนดให้องค์กรนายจ้างทั้งภาครัฐและเอกชน มีหน้าที่หักเงินได้พึงประเมินของพนักงานหรือลูกจ้างที่เป็นผู้กู้ยืม เพื่อชําระเงินกู้ยืมคืนตามจํานวนที่กองทุนแจ้งให้ทราบผ่านกรมสรรพากร ตามหลักเกณฑ์และวิธีการที่กองทุนกําหนด โดยนายจ้างจะเริ่มดําเนินการหักเงินเดือนได้ต่อเมื่อกองทุนได้แจ้งต่อนายจ้างอย่างเป็นทางการแล้วเท่านั้น ในการจัดงานครั้งนี้ กองทุนได้เชิญองค์กรนายจ้างภาคเอกชนที่เป็นสมาชิกหอการค้าจังหวัด สภาอุตสาหกรรมจังหวัด สภาองค์การนายจ้างแห่งประเทศไทย รวมถึงสถานศึกษา และสื่อมวลชนในจังหวัดสุราษฎร์ธานีจํานวนกว่า 100 แห่ง เข้าร่วมรับฟังแนวทางขั้นตอน และวิธีการหักเงินเดือนบุคลากรที่เป็นผู้กู้ยืมในสังกัด เพื่อสร้างความรู้ความเข้าใจและเตรียมความพร้อมในการดําเนินการให้สอดคล้องกับพระราชบัญญัติกองทุนเงินให้กู้ยืมเพื่อการศึกษา พ.ศ. 2560 นอกจากนี้ยังเป็นการส่งเสริมให้บุคลากรในสังกัดตระหนักถึงความจําเป็นในการชําระเงินคืนกองทุนและสร้างจิตสํานึกในการชําระเงินคืน เพื่อส่งต่อโอกาสทางการศึกษาให้กับผู้กู้ยืมในรุ่นน้องต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล- ชวนคนไทย น้อมนำศาสตร์พระราชาด้านเกษตรอินทรีย์
วันอังคารที่ 16 ตุลาคม 2561
ชวนคนไทย น้อมนําศาสตร์พระราชาด้านเกษตรอินทรีย์
รัฐบาลส่งเสริมให้คนไทยน้อมนําศาสตร์พระราชาด้านการเกษตรอินทรีย์ไปใช้ในการดํารงชีวิตตามหลักปรัชญาของเศรษฐกิจพอเพียงของในหลวงรัชกาลที่ 9
เสาร์ที่ 13 ต.ค.61
ชวนคนไทย น้อมนําศาสตร์พระราชาด้านเกษตรอินทรีย์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้คนไทยน้อมนําศาสตร์พระราชาด้านการเกษตรอินทรีย์ไปใช้ในการดํารงชีวิตตามหลักปรัชญาของเศรษฐกิจพอเพียงของในหลวงรัชกาลที่ 9 โดยเริ่มจากการปลูกผักแบบไม่ใช้สารเคมีเพื่อกินเองภายในครัวเรือนก่อน โดยหากทําได้ 10,000 ครัวเรือน จะช่วยประหยัดเงินในการซื้อผักมาบริโภคได้ถึงปีละ 60 ล้านบาท จากนั้นจึงนําส่วนเกินออกขายเพื่อสร้างรายได้กลับมาสู่ครอบครัว ทั้งนี้ ตลาดในปัจจุบันมีความต้องการผลผลิตเกษตรอินทรีย์เป็นอย่างมาก เพราะมีความสะอาด ปลอดภัย ช่วยลดภาระค่าใช้จ่ายในการรักษาโรค นอกจากนี้ ยังมีรสชาติดีและมีราคาสูง โดยรัฐบาลตั้งเป้าเพิ่มพื้นที่เกษตรอินทรีย์ให้ได้ 1.3 ล้านไร่ ภายใน 5 ปี ซึ่งจะช่วยสร้างมูลค่าทางเศรษฐกิจได้มากกว่า 2,000 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับผู้แทน UNODC  ประจำภูมิภาคเอเชียตะวันออกเฉียงใต้และแปซิฟิก
วันพฤหัสบดีที่ 6 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับผู้แทน UNODC  ประจําภูมิภาคเอเชียตะวันออกเฉียงใต้และแปซิฟิก
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับผู้แทน UNODC ประจําภูมิภาคเอเชียตะวันออกเฉียงใต้และแปซิฟิก
ในวันพุธที่ ๕ กันยายน ๒๕๖๑ เวลา ๐๘.๑๕ น.
ณ ห้อง ๑๐๑ ตึกบัญชาการ ๑ ทําเนียบรัฐบาล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับ Mr.Jeremy Douglas ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ
(United Nations Office on Drugs and Crime : UNODC) ประจําภูมิภาคเอเชียตะวันออกเฉียงใต้และแปซิฟิก
พร้อมคณะ ในโอกาสเข้าเยี่ยมคารวะ พร้อมหารือข้อราชการเกี่ยวกับการบริหารจัดการชายแดน
(Border Management) และแนวทางความร่วมมือในการส่งเสริมความมั่นคงปลอดภัยบริเวณชายแดน
ในภูมิภาคอาเซียน โดยเฉพาะประเด็นการแก้ไขปัญหายาเสพติด ซึ่งรองนายกรัฐมนตรีและรัฐมนตรีว่าการ
กระทรวงยุติธรรมได้เน้นย้ําถึงความสําคัญในการลดอุปสงค์และอุปทาน รวมถึงการสกัดกั้นเคมีภัณฑ์และสารตั้งต้น
โดยฝ่าย UNODC ยินดีให้การสนับสนุนและส่งเสริมความร่วมมือกับกระทรวงยุติธรรมในประเด็นดังกล่าวต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี แถลงผลการสำรวจความเชื่อมั่นของประชาชนผู้รับบริการที่มีต่อกระบวนการบังคับคดี ประจำปี ๒๕๖๑
วันศุกร์ที่ 7 ธันวาคม 2561
กระทรวงยุติธรรม โดยกรมบังคับคดี แถลงผลการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี ประจําปี ๒๕๖๑
กรมบังคับคดี แถลงผลการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี ประจําปี ๒๕๖๑
เมื่อวันพฤหัสบดีที่ ๖ ธันวาคม ๒๕๖๑ เวลา ๑๓.๓๐ น. นางสาวรื่นวดี สุวรรณมงคล อธิบดีกรมบังคับคดี แถลงผลการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี โดยผลการสํารวจพบว่าร้อยละ ๙๗.๘ เชื่อมั่นในการดําเนินงานของกรมบังคับคดี และร้อยละ ๙๓.๘ มีความพึงพอใจต่อกระบวนการบังคับคดี ในภาพรวม
นางสาวรื่นวดี สุวรรณมงคล อธิบดีกรมบังคับคดี แถลงว่า กรมบังคับคดีมีภารกิจหลักในการบังคับคดีตามคําพิพากษา หรือคําสั่งของศาล ในการบังคับคดีแพ่ง คดีล้มละลาย การฟื้นฟูกิจการของลูกหนี้ การไกล่เกลี่ยข้อพิพาทชั้นบังคับคดี และกระบวนการหลายขั้นตอนที่เกี่ยวข้อง โดยเป็นการดําเนินงานที่เกี่ยวข้องกับคู่ความ ผู้มีส่วนได้เสียในคดี รวมถึงประชาชนผู้สนใจเข้าซื้อทรัพย์จากการขายทอดตลาด การให้บริการด้านการบังคับคดีที่เป็นขั้นตอนของกฎหมาย การให้ความสะดวกรวดเร็ว เป็นธรรมกับทุกฝ่าย โดยมุ่งให้บริการกับประชาชน ดังนั้นการสํารวจความเชื่อมั่นของผู้รับบริการที่มีต่อกระบวนการบังคับคดี ในทุกกระบวนการ โดยให้บุคคลภายนอกเป็นผู้ดําเนินการ เพื่อนําผลการสํารวจมาพัฒนาการให้บริการให้มีคุณภาพ เพื่อให้เกิดความมั่นใจ ตลอดจนสร้างความเชื่อมั่น และความพึงพอใจให้กับผู้รับบริการให้มากที่สุด จึงได้จัดให้มีโครงการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี ประจําปีงบประมาณ พ.ศ. ๒๕๖๑ ดําเนินการโดยบริษัท อินโฟเสิร์ช จํากัด เพื่อสํารวจการตอบรับของประชาชนผู้รับบริการของกรมบังคับคดีทั่วประเทศในภาพรวมของกระบวนการบังคับคดี และกระบวนการต่าง ๆ ที่เกี่ยวข้อง รวมถึงการรับรู้และความคิดเห็นต่อการให้บริการ e-Service ของกรมบังคับคดี ที่ได้นําระบบเทคโนโลยีมาใช้ในการให้บริการ ผลจากการสํารวจความเชื่อมั่นของผู้รับบริการหรือผู้มีส่วนเกี่ยวข้องกับกรมบังคับคดีต่อกระบวนการบังคับคดี พบว่าร้อยละ ๙๗.๘ มีความเชื่อมั่นต่อกระบวนการบังคับคดี โดยเฉพาะ ร้อยละ ๙๖.๒ มีความเชื่อมั่นในกระบวนการด้านการไกล่เกลี่ยข้อพิพาทชั้นบังคับคดี ร้อยละ ๙๙.๒ มีความเชื่อมั่น ในกระบวนการประมูลซื้อทรัพย์/การขายทอดตลาด ทีสูงขึ้นมาก ซึ่งถือว่าเป็นการตอบรับที่ดีของประชาชนผู้รับบริการ จากการที่กรมบังคับคดีได้จัดขายทอดตลาดในวันเสาร์ และการจัดมหกรรมในพื้นที่ต่าง ๆ ทั่วประเทศและร้อยละ ๙๓.๘ มีความพึงพอใจต่อกระบวนการบังคับคดี ในภาพรวม สําหรับร้อยละ ๙๖.๑ มีความเชื่อมั่นในกระบวนการบังคับคดีล้มละลาย ร้อยละ ๙๕.๕ มีความเชื่อมั่นกระบวนการติดตามและเฉลี่ยทรัพย์สินในคดีล้มละลาย ที่ลดลงจากปีที่ผ่านมา ซึ่งต้องพิจารณาปรับปรุงและพัฒนาการให้บริการ นอกจากนี้เรื่องการรับรู้เรื่องการให้บริการ e – serviceที่ยังมีผู้ใช้บริการเป็นจํานวนไม่มาก จึงเป็นเรื่องที่ต้องหาแนวทางในการดําเนินการเพื่อให้ประชาชนรับรู้ และใช้บริการ e – service ของกรมบังคับคดีให้มากขึ้น ในเบื้องต้นได้ประสานกับสภาทนาย เพื่อสร้างความรู้ ความเข้าใจในบริการ e – service ของกรมบังคับคดีกับทนายความ ทั้งนี้ กรมบังคับคดีจะได้สํารวจความเชื่อมั่นของประชาชนผู้รับบริการที่มีต่อกระบวนการบังคับคดี อย่างต่อเนื่องต่อไปในทุก ๆ ปี เพื่อพัฒนาปรับปรุงการให้บริการ เพื่อสร้างความเชื่อมั่น และความพึงพอใจให้กับประชาชนผู้รับบริการ